 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת: סא"ל לידור דרכמן**

**בעניין: התובע הצבאי (ע"י ב"כ**, **סרן גל קנריק)**

**נגד**

**הנאשמת: ח/ XXX טוראי ע' א' (ע"י ב"כ, סגן ליאור פורת)**

הכרעת - דין

על פי הודאתה, מורשעת הנאשמת בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדרה מיחידתה XXX מיום 20.07.2016 ועד יום 26.09.2023 למשך 2,624 ימים, בהתאם לכתב האישום ולפרטים הנוספים.

1. **ניתנה היום, כ"ו בתשרי התשפ"ד, 11.10.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופטת

**גזר - דין**

הנאשמת הורשעה על פי הודאתה בעבירה של היעדר מן השירות שלא ברשות, על כי נעדרה מיחידתה XXX לתקופה בת 2,624 ימים, אשר הסתיימה בהתייצבות.

הצדדים נקשרו ביניהם בהסדר טיעון במסגרתו התחשבו בטיב העבירה ובמשך ההיעדרות. מנגד, שקלו הצדדים את נסיבותיה האישיות החריגות והמורכבות, עליהן לא אפרט מפאת צנעת הפרט. נסיבות אלה פורטו בהרחבה בחוות הדעת הפסיכיאטרית שהוצגה לעיוני, אשר היא שעמדה גם ברקע ההחלטה לפטור את הנאשמת משירות ביטחון. מטעמים אלה, לצד הודאתה של הנאשמת, העובדה כי היעדרותה הסתיימה בהתייצבות ולאור נסיבותיה האישיות, הנפשיות והמשפחתיות המורכבות, מצאתי לכבד את עתירת הצדדים וזאת על אף קולת העונש.

על הנאשמת נגזרים, אפוא, העונשים הבאים:

1. **ארבעים ואחד (41) ימי מאסר לריצוי בפועל, שיימנו החל מיום מעצרה.**
2. **עונש מאסר מותנה בן שלושים (30) ימים למשך שנה (1), שלא תעבור עבירה לפי סעיף 92 או 94 לחוק השיפוט הצבאי, התשט"ו – 1955, לצורך הבטחת הליכי שחרורה מצה"ל.**

**העתק מגזר הדין יועבר למפקד מתקן הכליאה, המתבקש לבחון בחיוב את בקשת ההגנה לשחרר את הנאשמת לחופשה בביתה, זאת לאור המצב הביטחוני ואזור מגוריה.**

**העתק מגזר הדין יועבר גם לקצין האג"ם במתקן הכליאה, המתבקש לוודא כי הנאשמת מקבלת את כלל ההקלות להן היא זכאית לאור מצבה הרפואי ובהתאם להנחיות גורמי הרפואה בעניינה.**

**זכות ערעור כחוק.**

1. **ניתן היום, כ"ו בתשרי התשפ"ד, 11.10.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופטת

נערך על-ידי: ש.ר

בתאריך: 30/10/2023

חתימת המגיה: סגן שיר בן-ארמון